  Майя Бывальцева Анай-атайтэк кылем пиналъёслы улон инты сётон понна 2021-тӥ арын Удмуртиын 320 миллион манет висъязы. Со сярысь лэсьтӥськонъя, жилищно-коммунальной возёсъя но дыкужымъя министр Дмитрий Сурнин удысэтлэн коллегиезлэн кенешоназ ивортӥз. Таяз арын анай-атайтэк кылем пиналъёслы улон инты басьтыны 320 миллион манет висъямын, со пӧлысь 148 миллионэз – со федерал бюджетысь коньдон. Закупкаосъя уж мынэ ни, басьтэмын 48 улон инты Дмитрий Сурнин, Удмуртиысь лэсьтӥськонъя, жилищно-коммунальной возёсъя но дыкужымъя министрМинистрлэн верамезъя, 2020-тӥ арын Удмуртиын 308 миллион манет тыр 234 улон инты басьтӥзы. Федерал коньдэтысь 105 миллион 800 сюрс манет вуиз. Озьы ик Дмитрий Сурнин пусйиз, дась (вторичной) улон интыосын рынок кулэсме, соин ик муниципалитетъёс трос патеръем коркаос пуктыны луонлыкез эскерыны кулэ. Сюмсиын, кылсярысь, анай-атайтэк кылем пиналъёслы 18 квартираем корка ӝуто. Ватсалом, 2020-тӥ арысен анай-атайтэк кылем пиналъёслэн ужпумъёсынызы, со пӧлын улон интыя, мерлыко политикая ужъя министерство лэсьтӥськонъя, жилищно-коммунальной возёсъя но дыкужымъя министерствоен ӵош выре. Тегъёс: Ижкар улонинты Удмуртия коньдон ДмитрийСурнин анай-атайтэккылемъёс  